ⵜⵉⵎⵙⴽⴰⵔ ⵏ ⵓⴱⵓⵢ ⴷⴰⵔ ⵉⵎⴰⵣⵉⵖⵏ

ⵜⵉⵎⵙⴽⴰⵔ
ⵓⵔ ⵉⵍⵍⵉ ⴽⵔⴰ ⵏ ⵓⴹⵔⵉⵙ ⴳ ⵜⴰⵙⵏⴰ ⴰⴷ ⵖⵉⵍⴰ. ⵜⵣⵎⵔⴷ ⴰⴷ ⵜⵔⵣⵓⴷ ⵖⴼ ⵓⵣⵡⵍ ⵏⵏⵙ ⴳ ⵜⴰⵙ
ⵜⴰⵙⵔⵜⵉⵜ ⵏ ⵜⵉⵏⵏⵓⵜⵍⴰ ⵜⵉⴼⴰⴷⵉⵡⵉⵏ ⵏ ⵓⵙⵎⵔⵙⵜⴰⵍⵇⵇⵎⵜ ⵏ ⵓⵙⵉⵔⴰ
ⴰⴼⴳⴰⵏ ⵙⴳ ⵓⵎⵓⵜⵜⵓⵢ ⴰⵏⵉⵎⴰⵏ ⴰⵔ ⴰⵎⵓⵜⵜⵓⵢ ⴰⵡⵏⴳⵉⵎ ⵜⴰⵎⵖⴰⵔⵜ ⵜⴰⵎⴰⵣⵉⵖⵜ, ⵢⴰⵜ ⴳ ⵜⵏⴱⴷⴰⴷⵉⵏ ⵏ ⵜⵎⵢⵓⵔⵉⵏ ⴷ ⵜⵎⵙⴽⴰⵔ ⵜⵉⵣⴰⵢⴽⵓⵜⵉⵏ ⵜⴰⴼⴼⵓⴳⵍⴰ ⵏ ⵍⵉⵜⵉⵀⴰⵍ ⴷⴰⵔ ⵉⵎⴰⵣⵉʏⵏ ⵏ ⵙⵓⵙ ⵜⴳⴰ ⵜⵓⵙⵏⴰ ⵏ ⴽⵓ ⴰⵎⵓⵏ,ⵢⴰⵏ ⵓⵙⴰⵜⵉⴳ ⴰⵎⵇⵔⴰⵏ ⴳ ⵜⵎⴰⴳⵉⵜ ⵜⴰⴷⵍⵙⴰⵏⵜ ⵏ ⵡⴰⵎⵓⵏ ⴰⴷ, ⵎⴽ ⵍⵍⵉ ⵜⴳⴰ ⵢⴰⵏ ⵓⵣⵡⵍ ⵙ ⵜⴼⵉⵍⴰⵡⵜ ⵍⵍⵉ ⵉⵙⵜⵉⵣⴰⵏ ⵜⴰⴼⴳⴳⴰ ⵜⴰⵖⵔⵎⴰⵏⵜ ⴷ ⵜⴷⵍⵙⴰⵏⵜ ⵏⵏⵙ. ⴰⵢⵍⵍⵉ ⵢⴰⴽⴽⴰⵏ ⵢⴰⵏ ⵓⵎⴳⴳⵔⴳⵙ ⵉ ⵜⴰⵢⵙⵙⵉ ⵜⵓⴽⵎⴰⵎⵜ ⴷ ⵜⴰⵔⴽⵎⴰⵎⵜ. ⵜⵉⵣⵉ ⵍⵍⵉ ⴳ ⵜⴳⴰ ⵜⴰⵢⵙⵙⵉ ⵜⴰⴷⵍⵙⴰⵏⵜ ⵙⵍⴰⵡⴰⵏ ⵜⵜ ⵜⵉⵏⴳⵎⵉ ⵜⴰⵎⴷⵏⴰⵏⵜ, ⵢⴰⵏ ⵉⴳⵔ ⵉⴼⵙⴰⵏ ⴰⵢⴰⵡⴰⵏ, ⵉⵙⵖⴰⵡⵙⴰ ⵙ ⵜⵓⴳⵜⵜ ⵏ ⵓⵙⵏⵓⴱⴱⵛ ⴷ ⵓⵔⵣⵣⵓ ⴰⴼⴰⴷⴷ ⴰⴷ ⵉⵣⵣⵓⴳⵣ ⴽⵔⴰ ⵏ ⵜⵉⴼⴰⵡⵜ ⴼ ⵓⵎⵜⵜⵓⵍ ⴰⴷ, ⵍⵍⵉ ⵉⴽⵜⴰⵔⵏ ⵙ ⵜⵓⴳⵜⵜ ⵏ ⵜⵎⵙⴽⴰⵔⵉⵏ ⴱⴰⵀⵔⴰ ⵓⵔ ⵉⴼⴰⵡⵏ. ⵜⵉⵎⵙⴽⴰⵔⵉⵏ ⴰⴷ ⵙⵖⴰⵡⵙⴰⵏⵜ ⵙ ⵓⵙⴼⵙⵉ ⴷ ⵓⵙⴼⵔⵓ, ⵎⴰ ⴰⴷ ⵉⴽⴽⴰ ⴷ ⵜⴰⵣⴷⴰⵢⵜ ⵍⵍⵉ ⵉⵍⵍⴰⵏ ⴳⵔ ⵓⴼⴳⴰⵏ ⴷ ⵜⵎⵢⵓⵔⵉⵏ ⵏⵏⵙ. ⴹⴰⵕⴰⵜ ⵏ ⵎⴰⴷ ⵜⵙⵙⴰ ⵜⴰⵢⵙⵙⵉ ⵜⴰⴷⵍⵙⴰⵏⵜ ⵜⵉⵥⵍⴰⵢⵉⵏ ⵏⵏⵙ ⴳ ⵡⴰⵎⵓⵏ ⴰⴷⵖⵔⴰⵏ ⵍⵍⵉ ⴳ ⵉⴷⴷⵔ. ⵎⴰ ⴰⴷ ⴰⴷ ⵉⴳⴰⵏ ⴰⵙⵔⴰⴳ ⴰⵢⵍⵍⵉ ⴳ ⴰⵙ ⵉⵙⵏⴼⵍⵓⵍ ⵓⵡⵉⵏⴳⵎ ⴰⵎⴷⵏⴰⵏ ⵜⴳ ⵢⴰⵜ ⵜⵖⵓⵏⵉ ⵜⴰⵏⵉⵎⴰⵏⵜ ⵍⵍⵉ ⵉⵣⴷⵉⵏ ⴳⵔ ⵜⵉⵙⵙⵓⵎⵙⴰ ⵏ ⵉⵖⵔⴼⴰⵏ ⴷ ⵜⵎⵢⵓⵔⵉⵏ ⵏⵏⵙ ⴷⴳ ⵓⵎⵣⵔⵓⵢ ⴰⵔ ⴰⵙⵙ ⴰⴷ.

ⴳ ⵜⵙⴳⴰ ⴰⴷ ⴰⵔ ⵏⵏ ⵏⵜⴻⵜⵜⴰⴼⴰ ⵜⵓⴳⵜ ⵏ ⵉⵏⵙⴰⵢⵏ ⵍⵍⵉ ⵉⴳⴰⵏ ⵢⴰⵜ ⵜⴼⵓⵍⵜ ⴳ ⵜⴼⵓⵍⵉⵏ ⵏ ⵜⴰⵢⵙⵙⵉ ⵜⴰⴷⵍⵙⴰⵏⵜ ⵜⴰⵔⴽⵎⴰⵎⵜ, ⵙⵍⴰⵡⴰⵏ ⵜⵜ ⵍⵍⵉ ⴳ ⵉⴳⴰ ⵓⴷⴰⵡ ⴰⵎⵏⵙⴰⵢ ⵢⴰⵏ ⵓⵔⵎⵎⵓⵙ ⴷ ⵢⴰⵏ ⵉⵏⴰⵡ ⵉⵥⵍⵉⵏ ⵙ ⵜⵖⵓⵔⵉⵡⵉⵏ ⵜⵓⵏⵜⵕⵓⴱⴱⵓⵍⵓⵊⵢⵢⵉⵏ. ⵙⵡⵡⵓⵔⵉⵏ ⵜⵓⴳⵜⵜ ⵏ ⵉⵎⵔⵣⵓⵜⵏ ⴷ ⵉⵎⵙⵙⵖⵔⴰⵜⵏ ⴼ ⵓⵔⵎⵎⵓⵙ ⵏ ⵜⵉⵔⵉⵡⵜ ⴰⴷ, ⴰⴷ ⴳⵉⵜ ⵙⴼⵍⵓⵏ ⵜⴰⵏⵜⵍⴰ ⵏ ⵜⵙⵖⵓⵏⵜ ⵜⴰⵏⴰⵎⵓⵏⵜ, ⴷ ⵜⵡⵉⵏⴳⵉⵎⵜ, ⴷ ⵜⴷⵍⵙⴰⵏⵜ, ⴷ ⵡⴰⵎⵎⴰⴽ ⵏ ⵉⵎⵏⵙⴰⵢⵏ ⵍⵍⵉ ⵉⵙⴽⴰⵔ ⵓⴼⴳⴰⵏ ⴰⵔ ⴰⵙ ⵙⵙⵍⵎⴰⴷⵏⵜ ⵜⴰⵎⴰⵎⴽⵜ ⵜⴰⴳⵯⵎⴰⵏⵉⵜ ⵉ ⵜⵓⵙⵙⵏⴰ ⵏ ⵡⴰⵎⵓⵏ, ⵎⴰ ⴰⴷ ⴰⵖ ⵉⵜⵜⴰⵔⵓ ⴽⵔⴰ ⵏ ⵉⵙⵇⵙⵉⵜⵏ ⵣⵓⵏⴷ,ⵎⴰⴷ ⵉⴳⴰⵏ ⵉⵏⵙⴰⵢⵏ? ⵎⴰⵏ ⵜⵉⵎⵢⵓⵔⵉⵏ ⵜⵉⵎⵏⵙⴰⵢⵉⵏ ⵏⵙⴽⴰⵔ ⴳ ⵜⵎⵙⴽⴰⵔ ⵏ ⵓⴱⵓⵢ? ⴷ ⵎⴰⴷ ⵉⴳⴰⵏ ⵜⴰⵙⵍⵉⵜ ⵓⵏⵥⴰⵕ ⴷ ⵓⵎⵉⵟⵓⵍⵓⵊⵉ ⵏⵏⵙ?

ⵉⴳ ⵏⵙⵖⵣⵏ ⴰⵙⵉⵙⵏ ⵏ ⵎⵙⵎⵓⵏ ⴰⵡⴰⵍ ⵏ ⵕⵓⴱⵉⵕ ⴰⵎⵥⵢⴰⵏ (pⵜⵉⵜ ⵔoⴱⵔⵜ), ⴳⴰⵏ ⵜ ⵜⵎⵏⵙⴰⵢ ⵜⵓⴳⵜ ⵏ ⵜⴼⴼⵓⴳⵍⵉⵡⵉⵏ ⵍⵍⵉ ⵉⵜⵜⵢⴰⵡⵙⴽⴰⵔⵏ ⴳ ⴷⴰⵔ ⵓⵖⵔⴼ,ⴰⵏⴰⵡ ⴰⴷ ⵏ ⵜⴼⴼⵓⴳⵍⵉⵡⵉⵏ ⵏⵥⴹⴰⵕ ⴰⴷ ⴼⵍⵍⴰⵙⵏ ⵜ ⵏⵉⵏⵉ ⵎⴰⵙ ⴳⴰⵏⵜ ⵢⴰⵏ ⵓⵙⵓⴷⵙ ⴰⵣⴰⵢⴽⵓ ⵉ ⵉⵎⵓⵙⵙⵓⵜⵏ ⴰⴷpⵜⵉⵜ ⵔoⴱⵔⵜ 1967:2231. ⵉⴷⴷⵖ ⴽⵔⴰ ⵏ " ⵡⴰⵍⵍⴰⵙ ⴷ ⵜⵙⵓⵍⴰⵏⵜ ⵏ ⵉⵍⵓⴳⴰⵏ ⵍⵍⵉ ⵉⵙⵡⵔⵏ ⵜⵉⵎⵢⵓⵔⵉⵏ ⴰⴷ ⴱⴰⵛ ⴰⴷ ⴱⴷⴷⴰ ⵙⵓⵍⵏⵜ ⵜⵎⵙⵉⵔⵉⵏ ⵜⵉⵎⵓⵏⴰⵏⵉⵏ, ⴷ ⵜⵎⵉⵜⵓⵍⵓⵊⵉⵏ ⵍⵍⵉ ⴷ ⵢⵓⴼⴰ"طوالبي، نورالدين،الدين والطقوس والتغيرات، ديوان المطبوعات الجامعية، الجزائر، 1988، ص34 ⵛⴰⴽⵉⵔ ⵙⴰⵍⵉⵎ ⵏⵜⵜⴰ ⴰⵔ ⵉⵜⵜⵉⵏⵉ ⵎⴰⵙ ⴳⴰⵏⵜ ⴽⵔⴰ ⵏ "ⵜⵉⵕⵡⵉⵏ ⴷ ⵜⵡⵡⵓⵔⵉⵡⵉⵏ ⵜⵉⵣⴰⵢⴽⵓⵜⵉⵏ, ⴷⴰⵔⵙⵏⵜ ⵜⴰⵣⴷⴰⵢⵜ ⴷ ⵓⵙⴳⴷ ⴷ ⵜⵃⵔⴳⵉ, ⵜⴳⵍⵉ ⵜⵏⵓⵎⵉ ⵉⵙⵔⴰⴳⵏ ⵏⵏⵙ, ⵙⵍⴰⵡⴰⵏ ⵜⵜ ⵍⵍⵉ ⴳ ⴷ ⵜⴼⴼⵖ ⴳ ⵉⵥⵥⵉ ⵏ ⵜⵓⴷⵔⵜ ⵏ ⵓⵖⵔⴼ ⴰⵎⵙⴽⴰⵔ ⵏⵏⵙ ⴰⵛⴽⵓ ⴰⵔ ⵜⵖⴰⵍⵏ ⵉⵎⵣⵡⵓⵔⴰ ⵎⴰⵙ ⴷ ⵜⵉⵎⵙⴽⵉⵔⵉⵏ ⴰⴷ ⴰⵔ ⵙⴷⴳⵉⵏⵜ ⵉⴽⵓⵛⵏ ⴷ ⵓⴷⵡⴰⵙ"مصطفى،سليم شاكر، قاموس الأنثروبولوجيا، انجليزي عربي، ط1،جامعة الكويت،1981،ص824.

ⵏⵥⴹⴰⵕ ⴰⴷ ⵏⵉⵏⵉ ⵎⴰⵙ ⴷ ⵜⵉⵎⵙⴽⴰⵔⵉⵏ ⴰⴷ ⴳⴰⵏⵜ ⵢⴰⵏ ⵡⴰⵏⴰⵡ ⵏ ⵓⵙⵓⴷⵙ ⴷ ⵜⵎⵢⵓⵔⵉⵏ ⵍⵍⵉ ⵉⵜⵜⵉⵍⵉⵏ ⴳ ⴽⵔⴰ ⵏ ⵜⴼⴼⵓⴳⵍⵉⵡⵉⵏ ⴰⴼⴰⴷ ⴰⴷⴷ ⵔⴰⵔⵏ ⵢⴰⵏ ⵡⴰⴽⵓⴷ ⴰⵣⴰⵢⴽⵓ ⵓⵔ ⵉⴼⴰⵡⵏ, ⵉⵙⵖⴰⵡⵙⴰ ⵙⵓⵍ ⵙ ⵜⵓⴳⵜ ⵏ ⵓⴼⴰⵙⵔ ⴷ ⵓⵙⴼⵔⵓ ⵍⵍⵉ ⵢⴰⴽⴽⴰⵏ ⵜⵉⴼⴰⵡⵉⵏ ⴼ ⵜⴰⵙⵓⵍⵜ ⵏ ⵢⴰⵜ ⵜⵎⵙⵉⵔⵜ ⵜⴰⵎⵓⵏⴰⵏⵜ ⵉⵜⵢⴰⵡⵙⵙⴰⵏ ⴰⵔ ⵜ ⵙⵙⵓⵖⵍⵏⵜ ⴽⵔⴰ ⵏ ⵜⵎⵙⴽⵉⵔⵉⵏ ⵜⵉⵎⵙⵖⵍⴼⵉⵏ ⴷⴰⵔ ⵉⵖⵔⴼⴰⵏ ⵏⵏⵙ, ⴰⵢⴰ ⵏⵏ ⴰⴼ ⴰⵔ ⵜ ⵍⵜⴻⵜⵜⴰⴼⴰ ⴰⵔ ⵉⵜⵜⴰⵍⵙ ⴳ ⵜⵎⵢⵓⵔⵉⵏ ⴷ ⵜⴼⵓⴳⵍⵉⵡⵉⵏ.

ⵜⵉⵎⵙⴽⴰⵔⵉⵏ ⵏ ⵓⴱⵓⵢ
ⵜⴳⴰ ⵜⵓⵎⴰⵏⵜ ⵜⴰⵙⴳⴷⴰⵏⵜ ⵢⴰⵜ ⴳ ⵜⵓⵎⴰⵏⵉⵏ ⵜⵉⴷⵍⵙⴰⵏⵉⵏ ⴷ ⵜⵙⵖⴰⵏⵉⵏ ⵍⵍⵉ ⴱⴷⴷⴰ ⵉⵎⵓⵏⵏ ⴷ ⵓⴼⴳⴰⵏ ⵙⴳ ⵜⵉⵣⵡⵉⵔⵉ ⵏ ⵜⵉⵍⵉⵜ ⵏⵏⵙ,ⴰⴷ ⵓⵔ ⵏⵜⵜⵓ ⵎⴰⵙⴷ ⴰⴼⴳⴰⵏ ⵉⵙ ⵉⴳⴰ ⴰⵎⵖⵏⴰⵡ ⴰⵎⵓⵙⵏⴰⵡ ⵓⵏⵉⴳⵍ, ⵙ ⵢⴰⵜ ⵜⵡⴰⵍ, ⴰⵎⴳⴰⵍ ⵏ ⵉⵎⵖⵏⴰⵡ ⴰⴹⵏⵉⵏ, ⴰⵢⵍⵍⵉ ⵜ ⵉⵙⵙⵍⴽⵎⵏ ⴰⴷ ⵉⵙⵏⴼⵍⵓⵍ ⴳ ⵜⵓⴷⵔⵜ, ⴰⵢⵍⵍⵉ ⵢⵓⵊⵊⴰⵏ ⴰⴼⴳⴰⵏ ⴰⴷ ⴰⵔ ⵉⵙⴰⴽⴰ ⵉⵙⵇⵙⵉⵜⵏ ⵏ ⵜⵉⵍⵉⵜ ⴳ ⵓⵏⵏⵍⵉ ⵏⵙ ⵢⵉⵔⵉ ⴰⴷ ⵉⵔⵎⵙ ⵜⵉⵍⵉⵜ ⴷ ⵓⴳⴰⵎⴰ ⵍⵍⵉ ⴳ ⵉⴷⴷⵔ,ⵎⴰⵛⵛ ⴰⴼⴰⴷ ⴰⴷ ⵉⵔⵎⵙ ⵜⵉⵍⵉⵜ ⴷ ⵓⴳⴰⵎⴰ ⵍⵍⵉ ⴳ ⵉⴷⴷⵔ, ⵎⴰⵛⵛ ⴰⴼⴰⴷ ⴰⴷ ⵢⴰⴼ ⵓⴼⴳⴰⵏ ⴰⴷ ⵜⵉⵎⵔⴰⵔⵓⵜⵉⵏ ⵉ ⵉⵙⵇⵙⵉⵜⵏ ⵏⵏⵙ. ⵉⵚⴽⴰ ⵜⵓⵏⴳⵉⵏⵜ ⵏⵏⵙ ⵙ ⵜⵓⴳⵜⵜ ⵏ ⵜⵎⵙⴽⵉⵔⵉⵏ ⴷ ⵉⵏⵙⴰⵢⵏ, ⵍⵍⵉ ⴳ ⵏⵏ ⵉⵙⴳⵓⴷⵉ ⵜⵉⵔⵎⵉⵡⵉⵏ ⵏⵏⵙ ⵜⵉⵏⵛⵛⵉⵏⵉⵏ ⵏⵏⵙ, ⴷ ⵜⵉⵏⵉⵎⴰⵏⵉⵏ ⵏⵏⵙ, ⵎⴽ ⵍⵍⵉ ⵉⵏⵏⵓⵕⵥⵎ ⴼ ⵜⵉⵔⵎⵉⵡⵉⵏⵏ ⵡⵉⵢⵢⴰⴹ ⴷ ⵓⵙⴳⴷ ⵏⵏⵙⵏ. ⵎⴰ ⴰⴷ ⴰⴷ ⵉⵎⵙⴰⵙⴰⵏ ⴷ ⵍⵎⵖⵔⵉⴱ ⵓⵍⴰ ⵜⵉⵎⵉⵣⴰⵔ ⵏ ⵉⵥⵥⵍⵎⴹ ⵏ ⵉⴼⵔⵉⵇⵢⴰ ⵙ ⵓⵎⴰⵜⵜⴰ, ⵉⵙⴰⵢⵔⵓⵔⵏ ⴰⴷ ⵍⵍⵉ ⴷⴰⵔ ⵢⴰⵏ ⵓⵙⴱⵖⵔ ⴳ ⵎⴰⴷ ⵉⵥⵍⵉⵏ ⵙ ⵜⵎⵙⴽⴰⵔ ⴷ ⵜⵎⵢⵓⵔⵉⵏ ⵉⴳⴳⵓⴷⵉⵏ ⵙⴳ ⵜⴰⵙⵓⵜⵉⵏ ⵏ ⵓⵎⵣⵔⵓⵢ ⴳ ⴷⴰⵔ ⵡⴰⵎⴰⵏⵏ ⴰⴷ.

ⵜⵍⵍⴰ ⵜⵎⵓⵙⵜ ⴰⴷ ⵢⴰⵜ ⵜⵉⵍⴰⵍⴰⵜ ⵉⵙⵜⴰⵡⵀⵎⵎⴰⵏ ⴳ ⵜⵙⵉⵍⴰⵍⵜ ⵏ ⵓⵙⵡⵉⵏⴳⵎ ⴰⵙⴳⴷⴰⵏ ⴷⴰⵔ ⵉⵎⵣⴷⴰⵖⵏ ⵏ ⵍⵎⵖⵔⵉⴱ, ⴰⵢⵍⵍⵉ ⵏⵏ ⵏⵥⵕⵕⴰ ⴳ ⵜⵓⴳⵜ ⵏ ⵜⵎⵢⵓⵔⵉⵏ ⵏⵏⵙⵏ ⵣⵓⵏ ⴷ ⵜⵉⵎⵢⵓⵔⵉⵏ ⵏ ⵓⴱⵓⵢ ⵍⵍⵉ ⵉⴳⴰ ⵏ ⵙⴳ ⵜⵎⵥⵍⵉⵜⵉⵏ ⵜⵉⴷⵍⵙⴰⵏⵉⵏ ⵍⵍⵉ ⴷ ⵓⵔⵓⵏⵜ ⵜⴰⵙⵓⵜⵉⵏ ⵏ ⵓⵣⵎⵣ ⴰⵎⵓⵏⴰⵏ ⵍⵍⵉ ⴳ ⵉⵜⵜⵢⴰⴼⴰ ⵎⴰⵙ ⴷ ⵉⵎⵖⵔⵉⴱⵉⵢⵏ ⴷⴰⵔⵙⵏ ⵢⴰⵜ ⵜⵣⴷⴰⵢⵜ ⵉⴷⵓⵙⵏ ⴷ ⵜⴰⵢⵙⵙⵉ ⵜⴰⵎⴰⴷⵏⴰⵏⵜ ⵜⴰⵇⴱⵓⵔⵜ ⵏ ⵉⴷ ⵜⵉⵎⴰ ⵏⵏⵙⵏ ⵉⵎⴰⵣⵉⵖⵏ. ⵎⴰ ⴰⵏⵏ ⴰⵙ ⵏⵥⴹⴰⵕ ⴰⴷ ⵜ ⵏⵉⵏⵉ ⴼ ⵜⵎⵙⴽⴰⵔⵉⵏ ⵏ ⵓⴱⵓⵢ ⵢⴰⵜ ⴳ ⵜⵎⵣⵍⴰⵢⵉⵏ ⵏ ⵜⵓⵙⵙⵏⴰ ⵏⵏⵖ ⵍⵍⵉ ⵎⵓ ⵉⵣⵔⵉ ⵓⵥⵓⵕ ⵏⵏⵙ ⵜⴰⵙⵓⵜⵉⵏ, ⴰⵢⵍⵍⵉ ⵉⵜⵔⵔⴰⵏ ⴰⵡⵉⵏⴳⵎ ⵏ ⵉⵎⵖⵔⵉⴱⵉⵢⵏ ⴰⴷ ⵉⵎⵚⴰⵡⴰⴹ ⴷ ⵜⴼⵔⴰⵙ ⵜⵉⴳⴰⵎⴰⵏⵉⵏ ⴷ ⵜⵏⵏⵓⵎⵖⵔⵜ ⵏⵏⵙ.

ⴰⵢⵍⵍⵉ ⵉⵙⴷⴷⵉⴷ ⵎⵓⵃⵎⵎⴰⴷ ⵓⵙⵓⵙ ⴳ ⵓⴷⵍⵉⵙ ⵏⵏⵙ ⴽⵓⴽⵔⴰ ⴳ ⵜⵓⵙⵏⴰ ⵜⴰⵎⴰⵣⵉⵖⵜ ⵍⵍⵉ ⴳ ⵉⵏⵏⴰ ⵎⴰⵙ ⴷ ⴳⴰⵏⵜ ⵜⵎⵙⴽⴰⵔⵉⵏ ⴷ ⵉⵏⵙⴰⵢⵏ ⴷ ⵜⵡⵉⵍⴰ ⵏ ⵓⵙⴼⵓⵥⵔ ⵍⵍⵉ ⵙⵓⵍ ⵉⴷⴷⵔⵏ ⴰⵔ ⴰⵙⵙ ⴰⴷ ⴽⵔⴰ ⵏ ⵉⵙⴰⴳⵓⵔⵏ ⵏ ⵜⵡⴰⵍⵉⵜ ⵏ ⵓⴼⴳⴰⵏ ⴰⵣⴰⵢⴽⵓاوسوس،محمد،كوكرا في الثقافة الأمازيغية،منشورات المعهد الملكي ببثقافة الأمازيغية، 2008،ص 19 ⴰⵢⵍⵍⵉ ⴳ ⵜⵜ ⵏⵏ ⴽⴽⴰⵏ ⵉⵎⴰⵣⵉⵖⵏ ⵉⵣⴰⵢⴽⵓⵜⵏ ⴰⵔ ⵙⴽⵓⴹⴰⵏ ⵜⴰⴼⵓⴽⵜ ⴷ ⵡⴰⵢⵢⵓⵔ ⴷ ⵜⴰⴽⴰⵜ ⴷ ⴽⵔⴰ ⵏ ⵉⵎⵓⴷⴰⵔ, ⵚⴽⵓⵏ ⴰⵙ ⵉⵙⵓⵎⵖⴰ ⴼⵓⵍⴽⵉⵏⵉⵏ ⵎⴽⵍⵍⵉ ⴼⵍⵙⵏ ⵙ ⵓⵃⵔⴳⵉ ⴷ ⵜⴷⵓⵙⵉ ⵏⵏⵙ ⵙ ⵢⴰⵜ ⵜⵖⴰⵔⴰⵙⵜ ⵉⵣⵡⴰⵔⵏ ⴰⴼⵍⵙ ⵙ ⵜⵉⵍⵉⵜ ⵏ ⵉⴽⵓⵛⵏ ⴷⴰⵔ ⵓⴼⴳⴰⵏ ⴰⴼⵔⵉⵇⵉ ⵙ ⵓⵎⴰⵜⵜⴰ.

ⴳⴰⵏⵜ ⵜⵎⵙⴽⴰⵔⵉⵏ ⵜⵓⵃⵔⴳⵉⵏ ⵎⴰⴷ ⴷ ⵉⵣⵡⴰⵔⵏ ⵙ ⵓⵏⵍⵉ ⵏ ⵓⴼⴳⴰⵏ ⵓⵔ ⵜⴰ ⵉⵙⵙⵏ ⵉⵙⵙⴰⵖⵏ ⵏ ⵡⴰⴽⵓⵛ, ⴰⵢⵍⵍⵉ ⵢⵓⵊⵊⴰⵏ ⴰⴼⴳⴰⵏ ⴰⴷ ⴰⵔ ⵉⵙⵉⴳⴳⵉⵍ ⵜⵉⵎⵙⴽⴰⵔⵉⵏ ⵎⴰⴷ ⵉⵜⵎⵓⵏⵏ ⴷ ⵓⵙⵙⵏⴼⵍ ⵏ ⵜⵓⴷⵔⵜ ⵏⵏⵙ. ⵜⵉⵎⵙⴽⴰⵔⵉⵏ ⵏ ⵓⴱⵓⵢ ⴳⴰⵏⵜ ⵢⴰⵏ ⵡⴰⵏⴰⵡ ⵏ ⵜⵎⵢⵓⵔⵉⵏ ⵉⴷⴷⵔⵏ ⴳ ⵜⴼⴼⵓⴳⵉⵡⵉⵏ ⵏ ⵓⴱⵓⵢ ⵍⵍⵉ ⴳ ⴰⵔ ⵉⵣⵣⴳⴰⵔ ⵓⴼⴳⴰⵏ ⵢⴰⵜ ⵜⴼⵔⴽⵜ ⴳ ⵜⵓⴷⵔⵜ ⵏⵏⵙ ⴰⴼ ⴰⴷ ⴰⴷ ⵉⵣⵔⵉ ⵙ ⵜⴰⵢⵢⴰⴹ, ⵣⵓⵏ ⴷ ⵜⵉⵎⵙⴽⴰⵔⵉⵏ ⵏ ⵓⵜⵔⵔⴼ ⴷ ⵜⵉⵏ ⵉⵔⵡ, ⴷ ⵍⵉⵜⵜⵉⵀⴰⵍ ⴷ ⵜⵎⵜⵜⴰⵏⵜ. ⵎⴽ ⵍⵍⵉ ⵉⵏⵏⴰ ⴼⴰⵏ ⴳⴰⵏⴰⴱ "ⴰⵔ ⵉⵣⵔⴰⵢ ⴳ ⴽⵕⴰⴹ ⵉⵣⵎⴰⵣ, ⴰⵎⵣⵡⴰⵔⵓ ⵉⴳⴰ ⵜ ⵓⵣⵎⵣ ⵏ ⵜⵙⵜⵓⵜ, ⵡⵉⵙ ⵉⴳⵙⵉⵏ ⵉⴳⴰ ⵜ ⵓⵣⵎⵣ ⵏ ⵓⵙⵙⵉⵣⵡⵉⵔ, ⴷ ⵓⵎⴳⴳ
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)